Washingtonské metro

Washingtonské metro je metro vo Washingtone, hlavnom meste Spojených štátov. Tvorí ho 6 liniek a prevádzkuje ho spoločnosť "Washington Metropolitan Area Transport Autorithy".
Linky.
█ Červená - Najstaršia linka, má 27 staníc.
█ Oranžová - Vedie v západno-východnom smere, má 26 staníc.
█ Modrá - Druhá najstaršia linka, 27 staníc.
█ Žltá - Má 17 staníc a vedie v severno-južnom smere.
█ Zelená - Má 21 staníc a spája severozápadnú a juhozápadnú časť metropolitného regiónu
█ Strieborná - Najnovšia linka, 34 staníc
História.
Počas 60. rokov 20. storočia vznikol projekt vybudovania rozsiahlej siete magistrál, vedúcich hlavným mestom. Ten však určitá časť verejnosti odmietala. Kritici, ako napríklad Harland Bartholomew, poukazovali na nízku hustotu osídlenia v oblasti, kde by bol nový systém budovaný. Ako kompromisné riešenie bol vtedy vybudovaný diaľničný okruh Capital Beltway okolo celého dištriktu Columbia. Peniaze vopred určené na nové štvorprúdové cestné komunikácie boli naopak ponovom určené na budovanie metra.
Realizácia washingtonského metra začína v roku 1967, kedy bol založený dnešný dopravca. Jeho úlohou bolo vtedy naplánovať systém budúceho metra a neskôr ho postaviť. V roku 1968 predložil návrh etapizovanej výstavby dlhej siete.
9. decembra 1969 sa začal stavať prvý úsek dlhý s piatimi stanicami a o ďalších sedem rokov neskôr, v roku 1976, bol otvorený pre verejnosť. Išlo o červenú linku. Neskôr pribudla aj modrá, zelená, oranžová a žltá. Na svoju dobu bol systém veľmi moderný, náklady na jeho výstavbu sa však vyšplhali až na enormných 9,3 miliardy USD. V roku 2001 prekročila dĺžka siete 100 míľ (). Aj napriek tomu rozvoj podzemnej dráhy ukončený nebol. Plánuje sa realizácia už piatej (striebornej) linky. 20. januára 2009, v deň prvej inaugurácie Baracka Obamu metro využilo najviac ľudí za deň v histórii – 1 120 000.
Od roku 2014 sa postupne otvárala nová strieborná linka vedúca na zapád od mesta. 24. júna 2014 bola otvorená prvá fáza po stanicu Wiehle–Reston East. 15. novembra 2022 bola uvedená do prevádzy druhá fáza na západ po stanicu Ashburn, ktorá vedie cez medzinárodné letisko Washington Dulles.
Architektúra.
Systém washingtonského metra sa líši od toho, ktorý je v ostatných amerických mestách už cele roky v prevádzke. Pri stavbe všetkých úsekov bola dodržaná určitá hierarchia, vďaka čomu má celá sieť jednotnú podobu. Stanice sú väčšinou podpovrchové, jednolodné, s ostrovnými nástupišťami a s kazetovými stropmi. Celé osvetlenie stanice smeruje hore na strop. Stanice navrhoval architekt Harry Weese.
Prevádzka.
Metro vo Washingtone premáva počas pracovných dní od 5 ráno a od 7 ráno cez víkend. Od nedele po štvrtok premáva metro do polnoci, kým v piatok a sobotu premáva do 1 hodiny ráno.
Vozový park.
Vozový park sa skladá z 1216 vozov, v prevádzke je niekoľko typov. Najstaršie vozy sú americkej a španielskej, modernejšie talianskej, francúzskej a japonskej výroby. Veľa vozov dnes prechádza modernizáciou. Všetky súpravy majú maximálnu rýchlosť 121 km/h, v prevádzke však idú maximálne 95 km/h (105 km/h na zelenej linke) s priemernou rýchlosťou 53 km/h vrátane zastávok.
Bezpečnosť.
Na okraji nástupišťa každej stanice sú umiestnené blikajúce svetlá, ktoré svietia iba v okamihu, kedy vlak prichádza do stanice. Aj keď sú praktické a zvyšujú bezpečnosť, návštevníkom mesta môže ich efekt pripadať teatrálny.